**Ministru kabineta noteikumu projekta „Prasības biometāna, kā arī gāzveida stāvoklī pārvērstas sašķidrinātās dabasgāzes ievadīšanai un transportēšanai dabasgāzes pārvades un sadales sistēmā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Prasības biometāna, kā arī gāzveida stāvoklī pārvērstas sašķidrinātās dabasgāzes ievadīšanai un transportēšanai dabasgāzes pārvades un sadales sistēmā” (turpmāk – noteikumu projekts) tiek izdots saskaņā ar Enerģētikas likuma 110.panta sesto daļu, kas paredz, ka Ministru kabinets nosaka tehniskās un drošības prasības, kā arī gāzes kvalitātes raksturlielumus, lai gāzes ievadīšana un transportēšana dabasgāzes pārvades un sadales sistēmā (turpmāk – dabasgāzes sistēma) būtu droša. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik spēkā ir Ministru kabineta 2015.gada 13.oktobra noteikumi Nr. 580 “Prasības biogāzes un no biomasas ražotās gāzes, kā arī gāzveida stāvoklī pārvērstas sašķidrinātās dabasgāzes ievadīšanai un transportēšanai dabasgāzes pārvades sistēmā”, kas nosaka prasības biometāna, kā arī gāzveida stāvoklī pārvērstas sašķidrinātās dabasgāzes ievadīšanai un transportēšanai dabasgāzes pārvades sistēmā.  Atbilstoši Enerģētikas likuma 110.panta sestās daļas deleģējumam, jānosaka prasības biometāna, kā arī gāzveida stāvoklī pārvērstas sašķidrinātās dabasgāzes ievadīšanai un transportēšanai dabasgāzes pārvades un sadales sistēmā.  Noteikumu projekts aizvieto 2015.gada 13.oktobrī pieņemtos Ministru kabineta noteikumus Nr. 580 “Prasības biogāzes un no biomasas ražotās gāzes, kā arī gāzveida stāvoklī pārvērstas sašķidrinātās dabasgāzes ievadīšanai un transportēšanai dabasgāzes pārvades sistēmā”, nosakot tehniskās un drošības prasības biometāna, kā arī gāzveida stāvoklī pārvērstas sašķidrinātās dabasgāzes ievadīšanai un transportēšanai dabasgāzes sistēmā, kā arī gāzes kvalitātes raksturlielumus, lai gāzes ievadīšana un transportēšana dabasgāzes sistēmā būtu droša.  Dabasgāzes sistēmā ievadāmās un transportējamās aizvietotājgāzes kvalitātes raksturlielumi paredz atšķirīgas robežvētības dabasgāzes pārvades un sadales sistēmā ievadāmai gāzei. Šāda gāzapgādes prakse tiek pielietota vairākās Eiropas Savienības dalībvalstīs. Atbilstoši LVS EN 16726:2016 “Gāzes infrastruktūra. Gāzes kvalitāte. H grupa” standarta prasībām. Dabasgāzes sadales sistēmā ievadāmās un transportējamās gāzes O2 un CO2 robežvērtības var atšķirties no pārvades sistēmā transportējamās gāzes atbilstošajām robežvērtībām, pie nosacījuma, ka sadales sistēma nav savienota ar pazemes gāzes krātuvi un nav saistīta ar citu valstu gāzapgādes sistēmu. Līdz ar to nepieciešams pārskatīt un veikt nepieciešamās izmaiņas spēkā esošajā standartā LVS 459:2014 “Dabasgāze. Gāzu īpašības, parametri, kvalitātes novērtēšana”.  Noteikumu projekts arī nosaka atbildības sadalījumu starp sistēmas lietotāju un sistēmas operatoru saistībā ar dabasgāzes sistēmā ievadāmās un transportējamās aizvietotājgāzes uzskaiti un tās kvalitātes raksturlielumu ievērošanu.  Noteikumu projekta pielikumā noteiktie aizvietotājgāzes kvalitātes raksturlielumi nemaina un neietekmē dabasgāzes sistēmas tehnisko stāvokli, kā arī transportējamās gāzes degšanas galvenos tehniskos parametrus un pieļaujamās vērtības, ierobežojot tādus iespējamos riskus kā:   * risks sabiedrības veselībai: jāgarantē droša gāzes sadedzināšana visa veida iekārtās;   - risks dabasgāzes cauruļvadu tīklam: attīrīšanas procesam jāierobežo gāzes sastāvā esošo koroziju izraisošu komponentu daudzums;   * risks gāzes glabātuvēm/krātuvēm (piemēram, sakarā ar baktēriju piesārņojumu) un līdz ar to arī gāzes apgādes drošībai u.c..   Izstrādājot noteikumu projektu, tika ņemta vērā un vērtēta:  - Eiropas Savienības valstu pieredze un tendences biometāna un gāzveida stāvoklī pārvērstas sašķidrinātās dabasgāzes ievadīšanā un transportēšanā dabasgāzes sistēmā;  - pašreizējā Latvijas prakse attiecībā uz prasībām gāzu izmantošanai dabasgāzes sistēmā;  - Baltijas valstu dabasgāzes pārvades sistēmas operatoru 2015.gada 17.jūlijā noslēgtā vienošanās par dabasgāzes kvalitātes raksturlielumiem.  Sistēmas lietotājs nodrošina aizvietotājgāzes ievadīšanu dabasgāzes sistēmā atbilstoši šo noteikumu prasībām.  Atbilstoši Eiropas Gāzes pārvades sistēmas operatoru tīkla (ENTSOG) informācijai Eiropas Savienības valstu iestāžu nostāja nav vienāda attiecībā uz biometāna ražošanai izmantojamiem substrātiem, jo dažas iestādes nepieļauj biometāna ieguvi no attīrīšanas staciju dūņām, pilsētas atkritumiem, rūpnieciskajiem atkritumiem vai atkritumu izgāztuvēm.  Ekonomikas ministrija sadarbībā ar attiecīgo standartizācijas tehnisko komiteju, šo noteikumu prasību izpildei, ir ieteikusi standartus, kurus publicēt nacionālās standartizācijas institūcijas oficiālajā tīmekļa vietnē:  1. LVS EN ISO 13686:2013 „Dabasgāze. Kvalitātes raksturošana”;  2. LVS EN ISO 6976:2007 „Dabasgāze. Siltumradītspējas aprēķins, blīvums, relatīvais blīvums un sastāva Vobbes indekss”;  3. LVS EN ISO 13443:2007 “Dabasgāze. Standartapstākļi”;  4. LVS EN 1776:2016 „Gāzes infrastruktūra. Gāzes mērīšanas sistēmas. Funkcionālās prasības”;  5. LVS EN ISO 6326-1:2009 „Dabasgāze. Sēra savienojumu noteikšana: Vispārīgs ievads (ISO 6326-1:2007)”;  6. LVS EN ISO 6974-1:2012 „Dabasgāze. Sastāva un saistītās nenoteiktības noteikšana ar gāzes hromatogrāfijas metodi. 1. daļa: Vispārīgās vadlīnijas un sastāva aprēķini (ISO 6974-1:2012)”;  7. LVS EN ISO 11541:2003 „Dabasgāze - Ūdens satura noteikšana augstā spiedienā„;  8. LVS EN 16726:2016 „Gāzes infrastruktūra. Gāzes kvalitāte. H grupa”;  9. LVS 460:2014 „No reģeneratīviem avotiem iegūto gāzu izmantošana dabasgāzes sadales sistēmā”  10. LV NS GS-01 „Ogļūdeņražu gāzes. Odorizācijas pārbaudes metodes”.    Pieslēguma punktā nepārtraukti tiek veikta dabasgāzes sistēmā ievadāmās aizvietotājgāzes kvalitātes raksturlielumu noteikšana, piemērojot LVS EN ISO 6974 sērijas standartos noteiktās metodes un izmantojot atbilstoši sertificētus un verificētus gāzu hromatogrāfus vai tamlīdzīgu mēraparatūru, kā arī tiek nodrošināta šo datu uzkrāšanu un sistēmas operatora nepārtraukta attālināta piekļuve uzkrātajiem datiem. |
| 3. | Projekta izstrādē iesaistītās institūcijas | Sabiedrisko pakalpojumu regulēšanas komisija. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz biometāna ražotājiem, sašķidrinātās dabasgāzes pakalpojuma sistēmas operatoru un dabasgāzes sistēmas operatoriem. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts veicina dabasgāzes tirgus attīstību un jaunu tirgus dalībnieku ienākšanu tirgū, nosakot vienotas prasības dažāda veida deggāzēm to ievadīšanai dabasgāzes sistēmā. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Ar izstrādāto noteikumu projektu ir iespējams iepazīties Ekonomikas ministrijas tīmekļa vietnē[[1]](#footnote-1)[1]. |
| 2. | Sabiedrības līdzdalība projekta izstrādē | Noteikumu projekts publicēts Ekonomikas ministrijas tīmekļa vietnē, tādā veidā nodrošinot sabiedrības informēšanu un iespēju paust viedokli. |
| 3. | Sabiedrības līdzdalības rezultāti | Noteikumu izstrādē ir ņemti vērā nozares speciālistu sniegtie priekšlikumi. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Dabasgāzes pārvades un sadales sistēmas operatori, gāzes sistēmas lietotājs un valsts institūcijas, kas kontrolē un uzrauga gāzes ievadīšanas un transportēšanas procesus dabasgāzes sistēmā. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiks veidotas un nav nepieciešams likvidēt vai reorganizēt esošās institūcijas. Līdz ar to noteikumu izpilde neietekmēs institūciju cilvēkresursus. |
| 3. | Cita informācija | Nav. |

*Anotācijas III, IV un V sadaļa - projekts šīs jomas neskar.*

Ministru prezidenta biedrs,

ekonomikas ministrs A.Ašeradens

Vīza:

Valsts sekretārs J.Stinka

25.08.2016 09:43

1013

G.Rēpele,

67013033, [Gunta.Repele@em.gov.lv](mailto:Gunta.Repele@em.gov.lv)

1. [1]https://www.em.gov.lv/lv/nozares\_politika/energijas\_tirgus\_un\_infrastruktura/normativo\_aktu\_projekti/ [↑](#footnote-ref-1)